Raġnal GA San Ġorġ Saċerdot Djoċesan Fundatur tas-Societas Doctrinae Christianae, M.U.S.E.U.M. San Ġorġ Preca twieled il-Belt Valletta, f'Malta, nhar it-12 ta' Frar 1880 minn vincenzo u Natalina Ceravolo. Tgħammed nhar is-17 ta' Frar fil-knisja parrokkjali tal-Madonna tal-Porto Salvo, il- Belt Valletta. Fl-1888 il-familja Preca marret toqgħod il-Ħamrun. Kien fil-knisja parrokkjali ta' San Gejtanu li Ġorġ irċieva l-Griżma ta' l-Isqof u għamel l-Ewwel Tqarbina. Wara l-istudji tiegħu fil- Liċeo, beda jattendi s-Seminarju biex jistudja t-teoloġija bil-ħsieb li jsir saċerdot. Fit-8 ta' April 1905 miet Dun Alwiġ Galea li għal ħafna snin kien il-konfessur ta' Ġorġ. Preca kien jirrakkonta li ftit wara mewtu Dun Alwiġ deherlu u qallu: 'Lilek Alla għażlek biex tgħallimlu l- poplu tiegħu. Kien proprju bejn l-1905 u l-1906 li Ġorġ Preca ltaqa' ma' grupp ta' żgħażagħ il-Ħamrun u ħajjarhom jattendu għal xi laqgħat ta' tagħlim. Ghażel wieħed minnhom, Eugenio Borg, u beda jispjegalu l-Iskrittura (iktar tard dan Eugenio sar l- ewwel Superjur Ġenerali tas-Societas Doctrinae Christinae u miet b'fama ta' qdusija). Ftit qabel l-ordinazzjoni saċerdotali Dun Ġorġ kien kwżi se jmur b'marda li ħakmitu. It-tabib qata' qalbu minnu, iżda għalkemm tilef l-użu ta' pulmun, Ġorġ irkupra bl-interċessjoni qawwija ta' San Ġużepp. Dun Ġorġ ġie ordnat saċerdot nhar it- 22 ta' Diċembru 1906 mill-Isqof Pietro Pace u ċċelebra l-ewwel quddiesa solenni fil-parroċċa ta' San Gejtanu, il-Ħamrun, nhar il-Milied. Għal xi ġimgħat wara l-ordinazzjoni saċerdotali kien joħroġ biss mid-dar biex iqaddes. Kien jibqa' miġbur fil-kamra ta' fuq il-bejt u jimmedita. Għall-ħabta ta' l-aħħar ta' Jannar 1907 Dun Ġorġ sejjaħ mill-ġdid lill-grupp taż-żgħażagħ u nhar it-2 ta' Frar iltaqgħu fil-knisja ta' Nuzzo, il-Ħamrun, għal-lezzjoni tiegħu. Nhar is-7 ta' Marzu ltaqgħu għall-ewwel darba f'post ċkejken li kienu krew f'numru 6, Triq Fra Diegu, il-Ħamrun. Dawn iż-żewġ dati jimmarkaw it-twaqqif tas-Societas Doctrinae Christianae (Soċjetà tad-Duttrina Nisranija): grupp ta' żgħażagħ lajċi ffurmati fil-ħajja tar-ruħ u fil-prinċipji tar-reliġjon Kattolika, mibgħuta biex jgħallmu l-poplu. Intant, iżda, kważi b'ċajta, il-post fejn kienu jiltaqgħu l-ewwel soċji ngħata l-laqam ta' mużew u biż-żmien il-laqam tal-post sar l-isem ta' l-Għaqda, u baqa'. Dun Ġorġ IżEtomE A fassal akrostiku mill-kelma MUSEUM bil-Latin: Magister utinam sequatur Evangelium universus mundusl (Mgħallem, li kien id- dinja kollha timxi fuq l-Evanġeljul). Il-fergħa tan-nisa bdiet Raħal Ġdid fl-1910 bl-għajnuna ta' Ġannina Cutajar li wara saret l-ewwel Superjura Ġenerali. Dun Ġorġ Preca ħadem kemm felaħ biex ixxerred it-tagħlim ta' l-Evanġelju fil-gżejjer Maltin. — Il-predikazzjoni kariżmatika tiegħu kienet dejjem imżewqa bi ġrajjiet mill-Evanġelju u mill-ħajjiet tal-qaddisin. Kellu sens kbir tal-ġustizzja ta' Alla iżda kien iħollik tisimgħu jitkellem b'konvinzjoni fuq il- ħniena bla tarf tal-Missier. Kien imfittex ħafna għall-pariri A jew għal xi kelma ta' kuraġġ. Il-poplu kollu kien jafda fit-talb tiegħu u ħafna nies jirrakkontaw ġrajjiet ta' fejqan bl- interċessjoni tiegħu. Kien jaqra l-qlub tal-bnedmin. Kien b'danakollu saċerdot ta' umiltà kbira, twajjeb, ħelu, ġeneruż. B 1 Kien ragħaj qaddis tal-poplu ta' Alla. Stinka ħafna biex tinxtered id-devozzjoni lejn il-misteru ta' l-Inkarnazzjoni. Sa mill-1917 beda jqanqal il-qima lejn il-kliem mill-Evanġelju ta' San Ġwann, Verbum Dei caro factum est (Ġwanni 1, 14). Ried li s-soċji jilbsu badge b'dan il-kliem u mill- 1921 ħa ħsieb li f'kull raħal u belt, lejlet il-Milied, tiġi organizzata Dimostrazzjoni ad unur ta' Ġesti Bambin, użanza li daħlet sew fost id-drawwiet sbieħ tal-Milied Malti. Fil-mumenti diffiċli ta' ħajtu u tas-Soċjetà tiegħu Dun Ġorġ Preca tgħallem jafda fil-ħarsien qawwi ta' Sidtna Marija. Nharil-21 ta' Lulju 1918 inkiteb bħala Terzjarju Karmelitan u fil-professjoni li għamel f'Settembru 1919 għażel lisem ta' Patri Franku. Xerred kemm felaħ id-devozzjoni lejn il-Midalja Mirakoluża u xtaq li l- Knisja tad-Dar Ċentrali fil-Blata l-Bajda tkun iddedikata lilha. Fl- 1957 huwa ssuġġerixxa ħames Misteri tad-Dawl għar-Rużarju. Illum is-Soċjetà tad-Duttrina Nisranija tinsab ukoll fl-Awstralja, fl-Ingilterra, fl-Albanija, fis-Sudan, fil-Kenja u fil-Perl. Wara ħajja twila mimlija ħidma fejjieda fit-tagħlim tal-poplu ta' Alla, Dun Ġorġ Preca miet nhar il-Ħamis 26 ta' Lulju 1962. Malta u Għawdex bkewh. Ġie bbeatifikat mill-Papa Ġwanni Pawlu II, f'Malta, nhar id-9 ta' Mejju 2001. Il-Papa Benedittu XVI ikkanonizzah nhar it-3 ta' Ġunju 2007, fil-pjazza ta' San Pietru, ġewwa l-Belt tal-Vatikan. Il-festa liturġika tiegħu taħbat fid-9 ta' Mejju. ħaqda Soċjali Mużikali Kristu Sultan Banda To A Festa 2007